[image: ]                                                  [image: ]


CONTRACT DE FURNIZARE 

nr.______________data_______________

Achiziție autoutilitară basculabilă 3,5 t în vederea dotării Serviciului Public de Gospodărire Comunală al comunei Șirna, județul Prahova


   În temeiul Legii nr.98/2016 privind achiziţiile publice, a Hotararii Guvernului nr.395/2016 Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice a fost încheiat prezentul contract de furnizare intre: 

	1. Părţile contractante

COMUNA SIRNA, adresa: sat Tariceni, str. Principala nr. 165A, judeţul Prahova, telefon/fax 0244/485012, e-mail: primaria_sirna@yahoo.com, cod fiscal 2845443, cont  RO55TREZ24A670503710130X, deschis la Trezoreria Boldesti Scaieni, Judetul Prahova, reprezentată prin Sandu Valerica, avand functia de Primar, în calitate de achizitor, pe de o parte,

şi 

SC .................................... SRL, cu sediul în .............................,.............., judet ................ cod unic de înregistrare  ..................., adresă corespondenta: ..........................., înregistrată în Registrul Comerţului sub nr. ..............................., cont ...................................., deschis la Trezoreria ..........................., reprezentată prin .........................., având funcţia de Administrator, în calitate de furnizor, pe de altă parte.


2. Definiţii 
2.1 - În prezentul contract următorii termeni vor fi interpretaţi astfel:
a. contract –prezentul contract şi toate anexele sale;
b. achizitor şi furnizor - părţile contractante, aşa cum sunt acestea numite în prezentul contract;
c. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d.  produse - echipamentele, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
e. servicii - servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;
f. origine (daca termenul e utilizat in contract) - locul unde produsul au fost realizate, fabricate. Produsul sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;

g. standarde – normă sau ansamblu de norme tehnice care reglementează calitatea, caracteristicile şi forma unui produs;
h. destinaţie finală - locul unde furnizorul are obligaţia de a furniza produsul;
i. termenii comerciali de livrare vor fi interpretaţi conform INCOTERMS 2000 – Camera Internaţională de Comerţ (CIC);
j. forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
k. Livrare – operaţia de predare a produselor care include şi prestarea tuturor serviciilor aferente astfel cum sunt definite în contract; 
l. Recepţie - operaţia de identificare şi verificare cantitativă, calitativă şi funcţională a produselor executată de comisia de recepţie, care constă în verificarea corespondenţei dintre produsul livrat,  propunerea tehnică  şi cerinţele din documentatie;
m. Documentaţie de exploatare – este formată din documentele referitoare la cunoaşterea, exploatarea, întreţinerea şi reparaţia produsului şi din documentele destinate culegerii şi evidenţei datelor privind comportarea produsului în exploatare (instrucţiuni de cunoaştere şi exploatare; manual de întreţinere şi reparaţii; carnet de service; programul de inspecţii/revizii tehnice care se execută, cu caracter preventiv, pe durata de serviciu a produsului; lista unităţilor service proprii sau afiliate; lista materialelor consumabile; normele de securitate, sănătate în muncă şi protecţia mediului în lucrul cu produsul; alte documente considerate necesare de catre furnizor/ producator):
n. 
o. zi - zi calendaristică; an - 365 de zile.

3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

Clauze obligatorii

4. Obiectul şi preţul contractului
 4.1. - Furnizorul se obligă sa furnizeze autoutilitară basculabilă 3,5 t în vederea dotării Serviciului Public de Gospodărire Comunală al comunei Șirna, județul Prahova” cod de clasificare CPV 34131000-4 Camionete (Rev.2) în conformitate cu specificatiile tehnice din oferta depusa si achizitia din SEAP nr. DA .....................
4.2. - Achizitorul se obligă să plătească furnizorului preţul convenit pentru produsul contractat, livrat, receptionat si pus in functiune in conditiile prevazute in contract dupa indeplinirea cumulativa a urmatoarelor conditii: incheierea Procesului verbal de receptie cantitativa si  calitativa, si incarcarea facturii de catre furnizor in SPV. Prin recepţie cantitativă şi calitativă se înţelege şi primirea documentelor mentionate la pct. 7.4 (1).
 4.3. - Preţul convenit pentru îndeplinirea contractului, respectiv preţul produsului livrat, plătibil furnizorului de către achizitor este de ................................. lei fara TVA, respectiv .......................... lei cu TVA.
4.4. - Preţul stabilit în contract va cuprinde toate cheltuielile furnizorului legate de achiziţie, transport, serviciile aferente furnizării produsului, inscripţionare, ambalare, taxe, comisioane şi obţinerea avizelor necesare ( daca este cazul),etc.
5. Durata contractului
5.1 - Prezentul contract intra in vigoare la data semnarii de catre ambele parti, si produce efecte pe toata perioada de garantie a produsului furnizat.

6. Documentele contractului
6.1 - Documentele contractului sunt cel putin:
· achizitie SEAP, conform Legii 98/2016 privnd achizitiile publice;
· oferta financiara
· oferta tehnica
· caietul de sarcini
6.2 - În cazul în care, pe parcursul executării contractului de achiziţie publică, se constată că anumite elemente ale propunerii tehnice sunt inferioare sau nu corespund cerinţelor prevăzute in documentatia achizitiei, prevalează prevederile documentatiei achizitiei.  
6.3.- Produsul furnizat în baza contractului va respecta standardele prezentate de către furnizor în propunerea sa tehnică.

7. Obligaţiile principale ale furnizorului
7.1 – Furnizorul se obliga sa furnizeze produsul în termen de maximum 60 de zile, de la data semnarii contractului. 
7.2- Furnizorul se obligă să livreze produsul in conditia de livrare DDP- Delivered Duty Paid-, conform regulilor INCOTERMS aplicabile, la locatia mentionata prin prezentul contract, anume sat Tariceni- Baza sportiva,comuna Sirna judeţul Prahova.
[bookmark: _GoBack]7.3- Furnizorul se obligă să livreze produsul ce fac obiectului contractului conform termenului prevazut în contract. În caz contrar, furnizorul este de drept în întârziere.

7.4 – (1) Furnizorul se obligă ca la livrare produsul sa fie insotit de urmatoarele documente:
- proces-verbal de predare primire
- certificat de garantie
- declarație/certificat de conformitate;
- manual de utilizare/operare și întreţinere - original, limba română
- cartea tehnica a utilajului precum si a echipamentelor/accesoriilor cu instruciuni de exploatare si intretinere si documentatia de utilizare in limba romana.
- carte de identitate cu timbrul de secretizare eliberata de RAR
- autorizatie de circulatie provizorie insotita de numere provizorii de circulatie;
- asigurare tip RCA, valabila 30 de zile.
(2) Documentele emise in alta limba decat romana vor fi insotite de traducere autorizata in limba romana.
7.5 - Furnizorul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsul achiziţionate, şi
ii)  daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
iii) deficiente constatate de organele Curtii de Conturi cu ocazia controlului activitatii beneficiarului si se obliga sa aduca la indeplinire masurile dispuse de aceste organe prin actele de control incheiate, in termenele prevazute.
7.6. - Furnizorul se obligă sa transmita  proprietatea/dreptul asupra Produsului, predarea Produsului, garantarea Achizitorului contra evicțiunii și viciilor Produsului.
7.7 - Furnizorul are obligaţia de a comunica în scris achizitorului, cu cel puţin 2 zile lucrătoare înainte de furnizarea produselor data livrării la beneficiar.
7.8 - Furnizorul este pe deplin responsabil pentru livrarea produselor în conformitate cu prevederile contractuale. Totodată, este răspunzător atât de siguranţa personalului propriu, a tuturor operaţiunilor şi metodelor utilizate pentru îndeplinirea contractului, cât şi de calificarea personalului folosit pe toată durata contractului. Furnizorul trebuie să respecte normele de sănătate şi securitate în muncă şi de protecţie a mediului în derularea tuturor operaţiunilor până la punerea în funcţiune a echipamentului.

8. Obligaţiile principale ale achizitorului
8.1-Achizitorul se obligă să achiziţioneze, respectiv să cumpere şi să plătească preţul convenit în prezentul contract.
8.2 - Achizitorul se obligă să plătească furnizorului preţul produsului care face obiectul contractului în termen  de 30 zile calendaristice de la indeplinirea cumulativa a urmatoarelor conditii: incarcarea de catre furnizor a facturii in SPV, (si) semnarea de catre achizitor a Procesului verbal de receptie cantitaiva si calitativa a produsului ce formeaza obiect al contractului si constituirea, de catre Furnizor, a garantiei de buna executie in modalitatea prevazuta la clauza 11.1 a prezentului contract. Neindeplinirea oricareia din conditiile mentionate, impiedica sa curga termenul de plata.
  8.3 - Prezentarea cu date eronate sau incomplete, faţă de prevederile legii şi ale contractului, a facturilor spre decontare, respectiv netransmiterea facturilor prin SPV de catre furnizor, face să nu curgă termenul de plată.
   8.4 -  Achizitorul se obligă să recepţioneze produsul în termenul prevăzut la sectiunea Receptie din cadrul contractului. 
   8.5 -   În situaţia în care documentele intocmite de furnizor si care sunt necesare pentru efectuarea plăţii nu sunt completate conform cerinţelor menţionate, in sensul ca prezintă ştersături, modificări, îngroşări, etc., acestea vor fi restituite de catre achizitor pentru a fi întocmite corect, răspunderea privind întârzierea decontărilor revenind în exclusivitate furnizorului.
8.6 - Furnizorul va avea deschis cont la Trezorerie, potrivit Ordonanţei de urgenţă a Guvernului nr.146/2002 privind formarea şi utilizarea resurselor derulate prin trezoreria statului, cu modificările şi completările ulterioare, în caz contrar achizitorul fiind exonerat de orice responsabilitate privind efectuarea plăţii. 
8.7. - Conform art. 1506 alin(1) Cod civil, partile convin ca plata ce se va efectua de catre achizitor, se va imputa mai intai asupra capitalului (creantei principale) si, in final, asupra dobanzii penalizatoare.

9. Sancţiuni pentru neîndeplinirea culpabilă a obligaţiilor furnizorului
9.1- În cazul în care, furnizorul nu reuşeşte să-şi execute oricare din obligaţiile asumate prin contract, atunci achizitorul are dreptul, de a deduce din preţul contractului ca penalităţi, o sumă echivalentă cu o cotă procentuală de 0,1% pentru fiecare zi de întârziere, din valoarea contractului cu TVA prevazuta la clauza 4.3, până la îndeplinirea efectivă a obligaţiilor. 
9.2.- În cazul în care achizitorul, din vina sa exclusiva, nu onorează facturile în termen de 5 de zile de la expirarea perioadei convenite, atunci acesta poate fi obligat sa plăteasca ca penalitate o sumă echivalentă cu o cotă procentuală de 0,1% din suma datorată, pentru fiecare zi de întârziere, până la data efectivă a plăţii. 
9.3 - În cazul neexecutării obligaţiilor asumate de către furnizor până la data specificată la art. 7.1, prezentul contract se desfiinţează de drept, fără încuviinţarea instanţei judecătoreşti şi fără a mai fi necesară îndeplinirea vreunei formalităţi prealabile, făcându-se aplicarea în mod corespunzător a art. 9.4 din contract privind acordarea de daune interese compensatorii.
9.4 – Pentru neîndeplinirea de catre Furnizor a oricareia din obligatiile asumate prin prezentul contract, achizitorul va emite pretenţii asupra garanţiei de bună execuţie.
9.5 -  Întârzieri în îndeplinirea contractului:
(1) Furnizorul are obligaţia de a îndeplini contractul de furnizare la termenul înscris în prezentul contract.
(2) Dacă pe parcursul îndeplinirii contractului, furnizorul se află în imposibilitatea respectării termenului de livrare, acesta are obligaţia de a notifica cu cel puţin 5 zile înainte de expirarea acestui termen, achizitorului motivele care au condus la nerespectarea termenului de livrare şi propunerea unui nou termen ce va fi convenit, cu acordul părţilor, prin act adiţional.
9.6 Nerespectarea oricareia din obligatiile asumate prin prezentul contract de către una dintre părţi, în mod culpabil, dă dreptul părţii lezate de a cere rezilierea contractului şi de a pretinde plata de daune-interese.
9.7.- Prezentul contract inceteaza de plin drept, fara a mai fi necesara interventia unei instante judecatoresti, in termen de 10 zile de la data primirii notificarii prin care i s-a adus la cunostinta părţii în culpă faptul ca nu si-a executat ori isi executa in mod necorespunzator oricare din obligatiile ce-i revin.
9.8 - Partea care invoca o cauza de incetare a prevederilor prezentului contract o va notifica celeilalte parti, cu cel putin 10 zile inainte de data la care incetarea urmeaza sa-si produca efectele.
9.9 - Rezilierea prezentului contract nu va avea niciun efect asupra obligatiilor deja scadente intre partile contractante.
9.10 - Prin nerespectarea obligaţiilor contractuale se înţelege acţiunea/inacţiunea sau grupul de acţiuni/inacţiuni săvârşite fără justificare, cu intenţie ori din culpă care au drept urmare executarea necorespunzătoare, executarea cu întârziere sau neexecutarea obligaţiilor astfel cum acestea au fost asumate şi stabilite de părţi în contractul de achiziţie publică şi exprimate în documentaţia de achiziţie.
9.11. - Achizitorul îşi rezervă dreptul de a denunţa unilateral contractul, printr-o notificare scrisă adresată furnizorului, fără nici o compensaţie, dacă acesta din urmă intra in procedura insolventei, cu condiţia ca această denunţare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
(2) Aplicarea şi opozabilitatea măsurilor sancţionării nu depind de confirmarea primirii notificării prin mijloace de comunicare agreate dacă au trecut 3 zile de la transmiterea notificării. Dispoziţiile art.1523 Cod Civil se aplică în mod corespunzător.
10. Asigurări
10.1 - Furnizorul are obligaţia de a asigura complet produsul împotriva pierderii sau deteriorării în timpul transportului, depozitării şi livrării, până la semnarea de catre beneficiar a  Procesului verbal de receptie cantitativa si calitativa, pentru a reduce riscul neîndeplinirii corespunzătoare a atribuţiilor asumate.


Clauze specifice

11. Garanţia de bună execuţie a contractului
11.1. Furnizorul se obligă să constituie garanția de bună execuție a contractului în cuantum de 5% din valoarea fără T.V.A. a contractului.
Garanția de buna execuție trebuie să fie irevocabilă, necondiționată și se constituie prin:
a) virament bancar;
b) instrumente de garantare emise în condițiile legii astfel: 
- scrisori de garanție emise de instituții de credit bancare din România sau din alt stat;
  - scrisori de garanție emise de instituții financiare nebancare din România sau din alt stat pentru achizițiile de lucrări a căror valoare estimată este mai mică sau egală cu 40.000.000 lei fără T.V.A. și respectiv pentru achizițiile de produse sau servicii a căror valoare estimată este mai mică sau egală cu 7.000.000 lei fără T.V.A.;
-  asigurări de garanții emise: fie de societăți de asigurare care dețin autorizații de funcționare emise în România sau într-un alt stat membru al Uniunii Europene și/sau care sunt înscrise în registrele publicate pe site-ul Autorității de Supraveghere Financiară, după caz;
- fie de societăți de asigurare din state terțe prin sucursale autorizate în Romînia de către Autoritatea de Supraveghere Financiară;
c) rețineri succesive din sumele datorate pentru facturi parțiale;
d)  combinarea a două sau mai multe dintre modalitățile de constituire prevăzute la lit. a)-b).
[bookmark: _Hlk110875484]Furnizorul are obligația de a constitui garanția de bună execuție a contractului în condițiile de mai sus cel mai târziu în termen de 5 zile lucrătoare de la data semnării contractului. 
11.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă furnizorul nu îşi execută, execută cu întârziere sau execută necorespunzător oricare din obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru furnizorului, precizând totodată obligatia/obligaţiile care nu au fost respectate.
11.3 - Autoritatea contractantă va elibera/restitui garanția de bună execuție conform prevederilor art. 154^2 din Legea 98/2016, cu modificările și completările ulterioare, daca nu a ridicat pana la acea data pretentii asupra ei.

12. Recepţie, inspecţii şi teste
12.1- Receptia produsului contractat se va realiza la sediul Achizitorului in termen de 2 zile lucratoare de la momentul predarii de catre furnizor.
12.2 - Furnizorul este singurul responsabil pentru calitatea produselor livrate.
12.3 – Produsul neconform la livrare sau componente ale acestuia, vor fi inlocuite de catre furnizor in maxim 15 zile.

13. Ambalare şi marcare
13.1- Furnizorul are obligaţia de a ambala, dacă este cazul, produsul sau componente ale acestora, pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală. În cazul ambalării produselor cu greutăţi şi volume mari în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare în punctele de tranzit.
13.2-Produsul contractat se va livra ambalat şi marcat în conformitate cu documentaţia tehnică ofertata, standardele şi celelalte reglementări legale în vigoare, astfel încât să nu fie afectata viaţa, sănătatea oamenilor şi securitatea muncii. 
13.3-Operatorul economic are obligaţia să respecte regulile obligatorii referitoare la condiţiile de muncă şi de protecţie a muncii, care sunt în vigoare la nivel naţional şi care trebuie respectate pe parcursul îndeplinirii contractului subsecvent.
13.4-Expedierea, transportul şi livrarea produsului se fac prin grija, pe cheluiala şi cu mijloacele de transport ale furnizorului.
14. Livrarea şi documentele care însoţesc produsul
14.1 Furnizorul are obligaţia de a livra produsul la achizitor, respectând datele şi termenul limită de livrare din contract. Livrarea se va efectua in zile lucratoare , in intervalul orar 08.00 – 16.00.
14.2. Produsul se va livra de către furnizor cu personal propriu şi utilaje de ridicat şi transportat corespunzătoare.
14.3 – (1) Certificarea de către achizitor a faptului că produsul a fost livrat se face după recepţia la locul stabilit prin contract, prin semnarea fără obiecţiuni a Procesului verbal de receptie cantitativa si  calitativa.
14.4 Livrarea produsului se consideră încheiată în momentul în care toate prevederile clauzelor de recepţie a produselor sunt îndeplinite, data livrării efective fiind data semnării documentelor de recepţie cantitativa şi calitativa.
15. Perioada de garanţie acordată produselor
15.1 Conditiile de garantie reprezinta singurul aspect care subzista dupa expirarea duratei contractului
15.2.1. Perioada de garantie acordata produsului de catre furnizor este de 2 ani.
15.2.2. Perioada de garantie a produsului incepe de la data acceptarii prin semnarea fara obiectiuni a Procesului verbal de receptie cantitativa si calitativa.
15.3. Furnizorul are obligatia de a garanta ca produsul furnizat prin contract este nou  si nefolosit.
15.4. Garantia se acorda la sediul achizitorului, conform specificatiilor tehnice, fara costuri suplimentare pentru achizitor.
16. Ajustarea preţului contractului
16.1 - Pentru produsul livrat, plăta datorata de achizitor furnizorului este cea declarata în propunerea financiară, anexă la contract şi nu poate fi modificata pe toată durata de valabilitate a contractului.
16.2 - Preţul contractului  este ferm.

17.Modificarea si revizuirea contractului
17.1.(1) Părţile contractante au dreptul, pe durata de valabilitate a contractului, de a conveni modificarea contractului de achizitie publica, prin act adiţional.
(2) Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.
(3) Dacă solicitarea de modificare provine de la Furnizor, acesta trebuie să înregistreze solicitarea la Autoritatea contractanta cu cel puţin 5 de zile înainte de data preconizată pentru intrarea în vigoare a Actului Adiţional.
(4) Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia Furnizorul a fost declarat castigator in urma finalizarii procedurii de atribuire.
(5) Niciun Act Adiţional nu poate fi încheiat retroactiv si nu poate produce efecte retroactive.
17.2. In cazul in care se aduc modificari contractului, acestea trebuie sa respecte prevederile art. 221 si ale art. 222 din Legea nr. 98/2016, cu eventualele modificari si/sau completari ulterioare, precum si, daca este cazul, ale art. 165 din H.G. nr. 395/2016, cu eventualele modificari si/sau completari ulterioare.
18. Întârzieri în îndeplinirea contractului
18.1. - Furnizorul are obligaţia de a îndeplini contractul de furnizare in perioada de valabilitate a acestuia.
18.2. - Dacă pe parcursul îndeplinirii contractului furnizorul nu respectă termenul de livrare, acesta are obligaţia de a notifica, în timp util, achizitorului; modificarea datei de furnizare asumate prin contract se face cu acordul părţilor, prin act adiţional.
18.3. - Cu excepţia prevederilor clauzei de forta majora şi în afara cazului în care achizitorul este de acord cu o prelungire conform clauzei 18.2, o întârziere în îndeplinirea contractului dă dreptul achizitorului de a solicita penalităţi furnizorului.

19. Forţa majoră
19.1 - Forţa majoră este constatată de o autoritate competentă.
19.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează. Răspunderea contractuală nu este înlăturată atunci când prejudiciul este cauzat de un caz fortuit.
19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
19.4 - (1) Partea care invocă evenimentul de forţă majoră este obligată să informeze imediat cealaltă parte şi să transmită documente doveditoare, eliberate de autorităţi competente, în care se vor menţiona apariţia evenimentului şi durata estimata a acestuia.
(2) Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 5 zile de la încetare.
19.5 - Dacă forţa majoră acţionează sau se estimează că va acţiona o perioadă mai mare de 15 zile, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.
20. Incetarea contractului
[bookmark: _Toc137462747][bookmark: _Toc137462748]20.1 - Prezentul contract încetează prin ajungerea la termen, prin executarea, de către ambele părţi, a tuturor obligaţiilor ce le revin conform contractului, prin acordul partilor sau ca urmare a dispariţiei, fără vina nici uneia dintre părţi, a unui element esenţial al contractului, astfel cum acesta este definit în legislaţia aplicabilă.
20.2 - In plus faţă de motivele de încetare a contractului menţionate în prezentul contract, achizitorul are dreptul de a considera contractul ca reziliat, printr-o notificare scrisă adresată furnizorului, în cazul în care acesta:
a) intră în procedura insolventei, afacerile îi sunt conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege;
b) face obiectul unei proceduri legale pentru declararea sa în una dintre situaţiile prevăzute la litera a);
c) cesionează obligaţiile stabilite prin contract;
d) este afectat de transformări de ordin organizaţional, prin care sunt modificate statutul juridic, obiectul de activitate sau controlul asupra sa, cu excepţia cazurilor în care astfel de modificări sunt acceptate printr-un act adiţional la prezentul contract;
e)	este afectat de orice alte impedimente de ordin legal care împiedică executarea
corespunzătoare a prezentului contract;
20.3 - In acest caz, prestatorul are dreptul de a pretinde numai plata corespunzătoare pentru partea din contract îndeplinită până la data încetării contractului.
20.4 -  Furnizorul poate cere rezilierea contractului daca:
- achizitorul nu-si indeplineste obligaţiile care sunt in sarcina sa;
- achizitorul notifica furnizorul ca din motive neprevăzute si datorita unor conjuncturi economice îi este imposibil sa continue îndeplinirea obligaţiilor contractuale.
20.05 - Rezilierea contractului pentru motivele menţionate la punctul (4) al prezentului articol se va notifica in scris partii contractante.

20.06 - Achizitorul va avea, pana la data întreruperii si încetării contractului, aceleasi obligaţii prevăzute in contract, inclusiv plata livrărilor furnizate si recepţionate pana in acel moment. 
20.07 - In cazul rezilierii contractului din vina furnizorului, achizitorul va stabili daunele pe care trebuie sa le suporte furnizorul si care se vor scădea din obligaţiile de plata pe care achizitorul le are fata de acesta la data întreruperii livrării produselor.
20.08 - In cazul in care nu se pot aplica prevederile punctului 7) al prezentului articol recuperarea daunelor se va face conform prevederilor legale in vigoare la acea data.
21. Soluţionarea litigiilor
21.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
21.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, va fi supusă spre soluţionare instanţei de judecată de competenţă teritorială pentru sediul achizitorului şi se va judeca în concordanţă cu legislaţia în materie.  
22. Limba care guvernează contractul
22.1 - Limba care guvernează contractul este limba română.
22.2 - Contractul va fi interpretat conform legilor din România.
23. Comunicări
23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
23.2 - Comunicările între părţi se pot face şi prin telefon, telegramă, fax sau e-mail, cu condiţia confirmării în scris a primirii comunicării.
24. Alte clauze
24.1  (1) Părţile se obligă să păstreze caracterul confidenţial al contractului, anexelor şi actelor adiţionale. 
 (2) O parte contractantă nu are dreptul, fără acordul scris al celeilalte părţi:
a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului; 
b)  de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.
(3) Dezvăluirea oricărei informaţii, faţă de persoanele implicate în îndeplinirea contractului, se va face confidenţial şi se va extinde numai asupra acelor informaţii necesare îndeplinirii contractului.
 24.2. O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă;  sau
b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire;  sau
c) partea contractantă a fost obligată în mod legal să dezvăluie informaţia

            Părţile au înteles să încheie azi .............................................. prezentul contract în 2 (două) exemplare, câte unul pentru fiecare parte.


ACHIZITOR,						                    	         FURNIZOR, 
COMUNA SIRNA					             SC .............................................. SRL
PRIMAR,								 ADMINISTRATOR
VALERICA SANDU							


VIZAT CONTROL 
FINANCIAR-PREVENTIV
NAN MARGARETA GEORGIANA


SEF SERVICIU FINANCIAR – CONTABIL,ADMINISTRATIV      
MIC ELENA COSMINA

VIZAT PENTRU LEGALITATE
NEGOITA MONICA 

INTOCMIT,
PANAIT VIOLETA LOREDANA

